Täpsem kirjeldus: ESN on mittetulunduslik rahvusvaheline tudengiorganisatsioon, mille eesmärk on esindada kohalikus ülikoolis õppivate välistudengite huve ja leida võimalusi kultuuridevaheliseks koostööks põhimõtte "Tudengid aitavad tudengeid" alusel. ESN on iseseisev organisatsioon, mille enam kui 12 000 liiget tegutsevad 34 Euroopa riigis 339 registreeritud sektsioonina kohalike kõrgemate õppeasutuste juures. Täna on ESN oma jõu ja nõuga abiks enam kui 150 000-le tudengile üle terve Euroopa. Eestis on ESN tegutsenud juba kümme aastat. Esimese ESN sektsioonina Eestis registreeriti ESN Tartu aastal 2001 21. augustil koostöös esimeste välistudengi kogemusega naasnud üliõpilaste ning Tartu Ülikooliga. ESN Tartule järgnesid ESN sektsioonid Tallinnas - aastal 2003 asutati ESN Tallinn ning aktiivselt hakkas tegutsema ka ESN TUT IC. Aastatel 2006 ning 2008 lisandusid veel kaks sektsiooni - vastavalt ESN TLU ning ESN EBS. Hetkeseisuga moodustavadki ESN Eesti eelmainitud viis sektsiooni omades umbkaudu ühtekokku liikmeskonda, mis ulatub kuni 170-ni. ESN Eesti on edukalt figureerinud ka rahvusvahelisel ESN tasandil. Seda nii aktiivsete tavaliikmete näol, kes on osalenud mitmetel rahvusvahelistel ESN üritustel, sektsioonide näol, mis on andnud oma panuse erinevatesse rahvuvahelistesse projektidesse kui ka ESN Internationali Board kuulunud liikmete näol.